Na osnovu člana 12 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 41/18), Ministarstvo pravde upućuje

**JAVNI POZIV**

organima, organizacijama, udruženjima i pojedincima (zainteresovana javnost) da se uključe u postupak pripreme

 **NACRTA ZAKONA O ZAŠTITI ZVIŽDAČA**

i dostave svoje inicijative, predloge, sugestije i komentare u pisanom i elektronskom obliku Ministarstvu pravde na adresu: Vuka Karadžića 3, Podgorica ili na e-mail adresu: ljubo.pavicevic@mpa.gov.me.

Ministarstvo pravde planira izradu Nacrta zakona o zaštiti zviždača u periodu od II do IV kvartala 2025. godine, s ciljem da se uspostavi funkcionalan sistem zaštite lica koja prijavljuju nepravilnosti, koja trenutno uživaju zaštitu prema Zakonu o sprečavanju korupcije ("Službeni list CG", br. 54/24). Međutim, prepoznata je potreba za donošenjem posebnog zakona koji će detaljno regulisati status zviždača, ojačati sistem sudske zaštite i dodatno uskladiti zakonodavstvo sa Direktivom (EU) 2019/1937 Evropskog parlamenta i Savjeta od 23. oktobra 2019. godine, koja se odnosi na zaštitu lica koja prijavljuju povrede prava Unije, kao i sa Analizom eksperata Savjeta Evrope koja se odnosi na zakonodavni okvir Crne Gore u ovoj oblasti.

Konsultacije zainteresovane javnosti o pripremi Nacrta zakona o zaštiti zviždača, trajaće 20 dana od dana objavljivanja ovog poziva.

Konsultacijama se obezbjeđuje informisanje najšire javnosti o planiranim aktivnostima na pripremi zakona.

Ministarstvo pravde će sve prispjele inicijative, prijedloge, sugestije i komentare razmotriti i uzeti u obzir prilikom sačinjavanja Nacrta zakona o zaštiti zviždača.